[{"text_idx": "#000002", "text": "Ymunwch a\u0302 ni am wythnos llawn gweithgareddau a bwyd am ddim i ddathlu drysau\u2019r EVI yn agor unwaith eto!"}, {"text_idx": "#000003", "text": "Gweithgareddau crefft a bywyd gwyllt i\u2019r teulu, arddangosfa ddiwylliannol, dosbarthiadau lles, gweithdai cefnogi busnes / digidol, te prynhawn, ysgrifennu creadigol a chanu, ac agoriad ein caffi newydd \u2018Cafe\u0301 at EVI\u2019 \u2013 mae gennym wythnos lawn o weithgareddau hwyl ac am ddim wedi\u2019u cynllunio ar gyfer pob oedran ym Mlaenau Gwent!"}, {"text_idx": "#000004", "text": "I ddathlu ein Hwythnos Agored a\u2019r \u2018Cafe\u0301 at EVI\u2019 newydd, bydd pob plentyn yn derbyn bocs bwyd iach am ddim i fwyta mewn neu i fynd allan bob dydd yn ystod yr wythnos. Cadwch olwg ar y dudalen hon am ddiweddariadau dyddiol, a chofiwch gysylltu gydag unrhyw ymholiadau wrth e-bostio megan@promo.cymru neu ffonio 01495 708022 neu galwch draw."}, {"text_idx": "#000005", "text": "Bydd angen archebu lle (am ddim) i rai o\u2019r digwyddiadau, tra bod eraill yn agored i bawb galw draw. Edrychwch isod am y rhaglen lawn o weithgareddau \u2013 cliciwch ar y dolenni i ddarganfod mwy. Dewch draw ac ymuno gyda ni!"}, {"text_idx": "#000008", "text": "Trwy gydol yr Wythnos Agored, bydd yr EVI yn cynnal arddangosfa ysbrydoledig am fywyd yr actor, canwr a gweithredwr hawliau sifil Paul Robeson. Mae\u2019r arddangosfa yn gronicl o ymdrechion Robeson yn erbyn rhagfarn ac anoddefgarwch, ei gysylltiad gyda glowyr De Cymru, a\u2019i waith yn hyrwyddo amrywiaeth a chydraddoldeb hiliol. Un o\u2019i ymddangosiadau cyntaf oedd yn Eisteddfod Genedlaethol Glynebwy yn fis Awst 1958. Nawr, 64 mlynedd yn ddiweddarach, mae stori Robeson yn dychwelyd i Lynebwy. Mae croeso i bob oedran alw draw, am ddim, yn ystod ein horiau agored i ddysgu am fywyd diddorol Robeson a\u2019r effaith pwysig y cafodd yng Nghymru. A thra bod chi yma, helpwch eich hunain i baned a chacen am ddim!"}, {"text_idx": "#000009", "text": "\u201cThere is no place in the world I like more than Wales.\u201d \u2013 Paul Robeson"}, {"text_idx": "#000011", "text": "Dysgwch sut i ddefnyddio cyfryngau cymdeithasol yn effeithiol i gael eich gweld a\u2019ch clywed ym Mlaenau Gwent, gydag arbenigwr cyfathrebiadau digidol o ProMo-Cymru, Andrew Collins. Galwch draw a derbyn cyngor a hyfforddiant un i un, wedi\u2019i deilwro yn arbennig i chi! Dysgwch sut i hyrwyddo eich gwaith a\u2019ch digwyddiadau ar gyfryngau cymdeithasol, neu galwch draw i wella eich sgiliau digidol yn gyffredinol mewn awyrgylch cyfeillgar, anffurfiol. Gallem eich helpu i ddeall sut i greu tudalen, creu cynnwys diddorol, fideo ffurf fer, talu am hysbysebu, gwefannau syml, algorithmau, tueddiadau a mwy!"}, {"text_idx": "#000012", "text": "E-bostiwch megan@promo.cymru i gofrestru\u2019ch diddordeb a rhowch wybod beth allem ei wneud i chi. Bydd yna luniaeth am ddim hefyd. Bydd Busnes Mewn Ffocws yno hefyd i\u2019ch cefnogi gydag unrhyw gwestiynau busnes sydd gennych chi."}, {"text_idx": "#000013", "text": "Mae\u2019r dosbarth canu yma yn cyflwyno technegau i gefnogi ymarfer canu gorau, fel graddfa, cylymau tafod (tounge twister), anadlu ac ynganu. Bydd dosbarth Jonathon yn codi ac yn annog hyder y rhai sydd yn cymryd rhan, yn gweithio ar daflu\u2019r llais, rheoli anadlu, geirio ac ynganu. Bydd y sesiynau yma yn helpu i ddatblygu \u2018pecyn cymorth\u2019 fydd yn gallu cael ei ddefnyddio gyda chanu grw\u0302p."}, {"text_idx": "#000016", "text": "Diwrnod llawn crefftau naturiol, hwyl, ac am ddim i\u2019r teulu oll yn ardd yr EVI, gyda EggSeeds, \u201cYn Dod ag Addysg yn Fyw\u201d. Bydd dau sesiwn gwahanol, un bore ac un prynhawn. Dewch draw am y dydd!"}, {"text_idx": "#000018", "text": "Llefydd yn brin \u2013 hawliwch eich lle yma."}, {"text_idx": "#000021", "text": "Lansiad Swyddogol gyda Cho\u0302r Meibion Glynebwy"}, {"text_idx": "#000023", "text": "Ymunwch a\u0302 Sesiwn Entrepreneuriaid Ifanc Syniadau Mawr Cymru, ble fydd pobl ifanc yn gadael gyda syniadau am sut i droi hobi, diddordebau ac angerdd yn weithred ar yr ochr a busnes. Bydd cyngor iechyd meddwl a lles yn cael ei gynnwys hefyd."}, {"text_idx": "#000027", "text": "Am wybodaeth bellach ac i gofrestru eich diddordeb, e-bostiwch megan@promo.cymru, ffoniwch ar 01495 708022 neu galwch draw!"}, {"text_idx": "#000028", "text": "Galwch draw i sesiwn peintio sidan hwyl, creadigol a bywiog gyda\u2019r artist talentog Nina Morgan. Mae\u2019r sesiwn ymlaciol yma yn berffaith ar gyfer teuluoedd i dreulio amser a\u0302\u2019i gilydd. Ymunwch am y sesiwn bore (10yb \u2013 12yp) neu\u2019r sesiwn prynhawn (1yp-3yp)."}, {"text_idx": "#000029", "text": "Bydd pob plentyn yn derbyn bocs bwyd iach am ddim."}, {"text_idx": "#000031", "text": "Gweithgareddau bywyd gwyllt hwyl ac addysgiadol gydag Ymddiriedolaeth Natur Gwent. Ymunwch a\u0302 Rob Magee i ddysgu am bryfaid peillio fel gwenyn, pili-pala, gwyfynod a chwilod. Byddant yn dod i adnabod gwyfynod (moths) am 10yb, a dilynir hyn gyda sesiwn hwyl yn creu cartrefi i bryfed. Bydd cyfle hefyd i ddysgu sut i adnabod gwahanol bili-pala a gwenyn a sut gallech chi helpu yn eich gardd. Ymunwch a\u0302 ni am y gweithdy addysgiadol a chyffroes yma i\u2019r teulu oll!"}, {"text_idx": "#000032", "text": "Darparir cinio am ddim i\u2019r plant. Mae\u2019n rhaid i oedolyn fod yn bresennol."}, {"text_idx": "#000033", "text": "Mae llefydd yn brin ar gyfer y sesiwn creu cartref pryfed \u2013 hawliwch eich lle yma."}, {"text_idx": "#000034", "text": "Bydd yr ymarferydd celf Jonathan Rowland-Beer yn cynnig awgrymiadau ysgrifennu creadigol diddorol ac ysbrydoledig wrth annog y rhai sydd yn cymryd rhan i ddrafftio stori fer, barddoniaeth, atgofion neu chwarae ar eiriau eu hunain. Bydd y grw\u0302p yn rhannu\u2019r hyn maent wedi ysgrifennu cyn rhoi cyngor ac ysbrydoli ei gilydd. Gall Jonathan hefyd gynnwys barddoniaeth, dialog, a\u2019r cysyniad o \u2018dangos paid dweud\u2019. Mae pawb yn cael cyfle i wrando yn ogystal ag amser distaw i sbarduno\u2019r creadigrwydd."}, {"text_idx": "#000035", "text": "Hwylusir gan Inside Out Cymru."}, {"text_idx": "#000036", "text": "Edrychwn ymlaen at groesawu Gwarchodfa Tylluanod Glynebwy i EVI. Cysylltwch gyda\u2019r tylluanod ac adar ysglyfaethus o\u2019r Warchodfa Tylluanod wrth i chi ddysgu amdanynt. Nid oes angen cadw lle, dewch draw! Croeso i bob oedran."}, {"text_idx": "#000038", "text": "Sign up to our newsletter to keep up to date with all the exciting developments at EVI!"}, {"text_idx": "#000040", "text": "We are proud to have saved the EVi for future community use."}]